गिरते पारे और शीत लहर से बड़ों का बुरा हाल है तो बच्चो का क्या होगा, इसका सहज ही अंदाजा लगाया जा सकता है। ऐसी ठंड में बच्चों का सामान्य सर्दी-खासी की चपेट में आ जाना स्वाभाविक है। ऐसे हालात में कुछ एहतियात और फौरन उपचार जरूरी हो जाता हैं। बच्चे बड़ों की तरह एक जगह नहीं बैठते हैं इसलिए उन पर विशेष ध्यान देने की जरूरत होती है। नाक से पानी ,छिक, सिरदर्द , खांसी आदि से बुरा हाल हो जाता है। नाक बंद होने से साँस लेना भी मुश्किल हो जाता है और उसके बाद वो खासी का रूप ले लेता है | कभी कभी बुखार भी हो जाता है । अधिकतर मौसम परिवर्तन के समय ये तकलीफ सताती है। सर्दी के मौसम में इसके बेक्टिरिया और वाइरस तेजी से फैलते है जो परेशानी का कारण बन जाते है।इसके कारणों को समझकर घरेलु उपायों का सेवन करने से निश्चित रूप से आराम मिलता है।